**Konkursa nolikums rudens gadatirgus ietvaros**

**“Maizes svētki”**

Organizētājs: Starptautiskais Soroptimistu klubs “Ogre - Ķegums”, Ķeguma Tautas nams un Ķeguma pilsētas pārvalde.

1. **Konkursa mērķis:** popularizēt tradicionālās maizes cepšanas prasmes, veicināt to tālāk nodošanu nākamajām paaudzēm.
	1. Popularizēt maizes cepšanas tradīcijas;
	2. Izstrādāt jaunas vai uzlabot graudaugu produktu un maizes svētku gardumu receptes, kuru sastāvā izmantoti Latvijas ražotie produkti;
	3. Pilnveidot savu prasmi un zināšanas, popularizēt novadu maiznieku – konditoru, kulināru, godu saimnieču un mājsaimnieču pieredzi un tradīcijas;
	4. Iesaistīt un sadarboties ar mācību iestāžu audzēkņiem un pasniedzējiem, latvisko tradīciju turpinātājiem nākotnē.
2. **Konkursa dalībnieki:** konkursā aicināti piedalīties ikviens Latvijas iedzīvotājs, kurš nodarbojas ar maizes cepšanu. Viens konkursa dalībnieks var piedalīties ar vienu izceptu maizies klaipu.
3. **Konkursa norises laiks un vieta:** Konkurss notiks 2024. gada 5.oktobrī no plkst. 11:00 Ķeguma parkā pie Ķeguma Tautas nama, Ogres novadā.
4. **Pieteikums konkursam:** pieteikums dalībai konkursā jāraksta brīvā formā, īsumā pastāstot par sevi, par maizes recepti, cepšanas pieredzi un konkursam pieteikto maizes nosaukumu. Pieteikums jāiesūta līdz 2024. gada 3.oktobrim uz e-pastu vita.skutele@ogresnovads.lv, telefona numurs: 24423322.
5. **Konkursa apraksts un norises kārtība:**
	1. Maize – pārtikas produkts, ko cep, parasti no iepriekš sagatavotas mīklas, krāsnī un kam ir raksturīga klaipa, kukuļa forma. Konkursa dalībnieks ierodas uz konkursa vietu, ar mājās ceptu un noformētu maizi.
	2. Maizes izmēru dalībnieks izvēlas pēc saviem ieskatiem.
	3. Maize ir jāsagriež mazos gabaliņos, lai apmeklētāji to varētu nogaršot.
	4. Konkursa laikā katrs dalībnieks prezentē savu maizi.
	5. Konkursa dalībnieki var tikt fotogrāfēti un fotogrāfijas var tikt izmantotas publicitātes nolūkos.
6. **Konkursa vērtēšana:**
	1. Maizes cepšanas prasmi vērtēs ikviens garāmgājējs un Ķeguma Rudens tirgus apmeklētājs.
	2. Katram tiks dota iespēja nobalsot par visgardāko maizi.
	3. Balsojuma lapiņas tiks saskaitītas un noteikts uzvarētājs.
7. **Apbalvošana:** ap plkst. 12:00 norises vietā.
	1. Visi konkursa dalībnieki saņems balvas par piedalīšanos konkursā.
	2. Konkursa 1. – 3. vietas ieguvēji saņems rīkotāju, atbalstītāju sarūpētās balvas.